نظرية المؤامره

نظرية المؤامره - بالانجليزى : Conspiracy Theory - ، مصطلح بيشير لنوعيه من التفكير بتفسر الحوادث و الوقائع على انها بفعل مؤامره. عدم القدره على تفسير الاحداث نتيجه للجهل و نقص المعلومات بتسبب النوعيه دى من التفكير الغير اللا ، و عشان كدة فى العاده بتنتشر الظاهره دى فى المجتمعات المتخلفه و بين طبقات الجهال و فى الاوساط المنغلقه فكرى. بيقول المؤرخ جيبون : الجهل ابو الريبه.

فى كتاب " العلاج النفسى فى المجتمعات العربية وتطبيقاته " بيقول المؤلفين السعودى د. فهد سعود اليحيا و العراقى د. قتيبة جلبى إن الانسان العربى لما تواجهه مشكله بدل ما يحاول يشوف ايه سببها عن طريق القرايه و الاطلاع زى او لحد التفكير فى ظروف الأحداث اللى سببت المشكله ، بيبدأ طوالى يلوم التانيين و يتهمهم ، و نادر انه يفكر فى المشكله نفسها ، و طوالى بيحط نفسه فى خانة الصح و التانيين اللى افكارهم بتختلف عن افكاره بيحطهم فى خانة الغلط و بيعتبرهم اشرار.

فى جورنال نيو يورك تايمز سخر الكاتب الأمريكانى روجر كوهين من المصريين و العرب من استحواذ " نظرية المؤامره " على عقولهم و قال إن النوعيه دى من التفكير منتشره فى المنطقه العربيه زى الوباء و شرح إن العقول دى بتلجأ لنظرية المؤامره لإنها الملجأ الاخير للعاجز ، حيث إن الفاشل فى تغيير حياته بيبرر فشله بوجود قوه أعظم بتتحكم فى العالم.

نتيجه للنظره الضيقه دى - اللى سببها الجهل - و عدم قدرة صاحبها الذاهل على التعامل مع المشاكل و الاحداث و فهمها بطريقه منطقيه مبنيه على درايه و علم بتنتشر نظرية المؤامره فى المنطقه العربيه لتفسير الوقائع و الاحداث و اعتبار ان فيه قوى خارجيه بتتأمر على العرب و ثقافتهم و لحد لغتهم ، و زى ما بيحصل كمان فى التفسير الشعبى المتخلف للامراض النفسيه بإن وراها جن او سحر او عين ، بالطريقه دى بيلغى الفرد الذاهل مسؤوليته و عقله و بدل ما يتعلم و يفهم بيعتبر ان سبب الاحداث مخططات و مؤامرات شريره.

د. عائض القرنى كتب فى جورنال الشرق الوسطانى بتاريخ 5 ابريل 2011 مقاله استغرب فيها من العقليه العربيه اللى بتتعامل مع الأحداث على إنها مؤمرات و قال : " و أقول: متى تكفون يا أعراب عن عقدة المؤامرة" ، و سأل : " من أنتم لحد يتآمر عليكم العالم؟ من حضراتكم لحد تشتغل بكم القوى العظمى؟ لماذا يستهدفكم العالم وعلى ماذا يحسدكم؟ ألثرواتكم وشعوبكم تذوق الجوع والعرى والجهل والمرض والتخلف؟ ام يستهدفكم لصناعاتكم و إنتاجكم ومراكز البحوث عندكم ومصادر الطاقة وصروح المعرفة ومخازن الأسلحة والمدمرات والبارجات والمراكب الفضائية وحاملات الطيارات و أنتم لا تقدرون صناعة سيارة هايلكسلكن أنتم فى ذيل قائمة دول العالم صناعة وزراعة وتعليما وتنمية و إنتاجا. إن ميزانية شركة غربية واحدة اكبر من ميزانية دى الدول مجتمعة ".

 لينكات خارجيه و مصادر 
 العرب وعقدة المؤامرة ...
 الإعلام الإسرائيلى فى لهجة تهكمية وساخرة: المصريين والعرب يحملون الموساد كل مشاكلهم للتغطية على فشلهم.. ويصف "قرش شرم الشيخ" و"نسر السعودية" بـ "حكايات الف ليلة وليلة" ...
 المؤامرة حرمت العالم من عدل الامة العربية ... 
 كاتب أمريكى يسخر من تبنى مصر والعرب لـ"نظرية المؤامرة" ...
 الشماعة الحاملة كل خطايانا وتخلفنا وتطرفنا ...
 بروتوكولات حكماء "كفرون" ... 
 العرب يلومون التدخلات الاجنبية متجاهلين مشاكلهم الداخلية ...

 مصادر 
فوزية البكر ، العربيه.نت ، اليوم 185 ، 23 اغسطس 2009.

تصنيف:ثقافه عربيه
تصنيف:سايكولوجيا
تصنيف:افكار و نظريات